કહોના પ્યાર હૈની રજૂઆત સાથે જ બોલીવુડમાં એક યાદગાર નવોદિત તરીકે હ્રિતિક રોશનની એન્ટ્રી થઇ હતી. બધા જ કલાકારો હ્રિતિક રોશન જેવા ખુશનસીબ નથી હોતા કે પહેલી જ ફિલ્મ બ્લોકબસ્ટર બને અને પોતાનું નામ ઘરે ઘરે ચર્ચાતુ બની જાય. કેટલાક સ્ટાર્સ એવા પણ હોય છે જે ફિલ્મની રજૂઆત બાદ ગુમનામીના અંધારામાં ખોવાઇ જાય છે. એક જ ઉદાહરણ આપી એ તો ફિલ્મ પ્રોડ્યુસર હેરી બાવેજાના પુત્ર હરમન બાવેજાની વાત કરી શકાય.